
เริ่มประชุมเวลา 	๑๓.๓๐ น.
	เมื่อถึงเวลาประชุมและที่ประชุมครบองค์ประชุม  นายจำรูญ  ผอมดำ ประธานสภาเทศบาล
	จุดธูปเทียนบูชาพระรัตนตรัย และกล่าวเปิดการประชุมตามระเบียบวาระ
นายจำรูญ  ผอมดำ	ท่านสมาชิกสภาเทศบาลตำบลบ้านนา คณะผู้บริหาร ผู้อำนวยการกอง หัวหน้าส่วนราชการ                                 
 ประธานที่ประชุม	กระผมมีเรื่องแจ้งให้สมาชิกทราบ ในวันนี้ระเบียบวาระที่จะประชุมประกอบด้วยวาระ ดังนี้
	ระเบียบวาระที่ ๑ เรื่องที่ประธานแจ้งให้ที่ประชุมทราบ                      			ระเบียบวาระที่ ๒ รับรองรายงานการประชุมสภาเทศบาลตำบลบ้านนา สมัยสามัญ สมัยที่ 4ประจำปี พ.ศ.๒๕๖๐ เมื่อวันจันทร์ที่ 2๕ ธันวาคม พ.ศ. ๒๕๖๐
			ระเบียบวาระที่ ๓  เรื่องที่เสนอใหม่			
			ระเบียบวาระที่ ๔  เรื่องอื่น ๆ (ถ้ามี)
ก่อนเข้าระเบียบวาระการประชุมมีสมาชิกจะขอปรึกษาขอให้พิจารณาเป็นเรื่องด่วนบ้าง
	
ระเบียบวาระที่ ๑	เรื่องที่ประธานแจ้งให้ที่ประชุมทราบ	
ประธาน	วันนี้เลขานุการสภาลา  ขอให้ที่ประชุมได้พิจารณาเสนอชื่อผู้มาปฏิบัติหน้าที่เลขานุการสภาชั่วคราวขอเชิญครับ	
นายปรีชา นิ่มดำ		ผมขอเสนอ นายกิตติกร นวลจันทร์ เป็นเลขานุการสภาชั่วคราวครับ
ประธาน	ขอผู้รับรองครับ  ผู้รับรองถูกต้องนะครับ มีสมาชิกท่านใดจะเสนอชื่อเพิ่มเติมไหมครับ  ไม่มีนะครับ สรุปได้ว่าที่ประชุมมีมติให้ คุณกิตติกร นวลจันทร์ เป็นเลขนุการชั่วคราวครับขอเชิญคุณกิตติกรนวลจันทร์ ปฏิบัติหน้าที่เลขานุการสภา ครับ ขอเชิญครับ

	-แผนพัฒนาท้องถิ่นสี่ปี เทศบาลตำบลบ้านนา(พ.ศ. ๒๕๖๑-๒๕๖๔) เพิ่มเติม ฉบับที่ ๒  ตามเอกสารที่สมบูรณ์ จัดส่งให้สมาชิกได้ศึกษารายละเอียดล่วงหน้าแล้วครับ
ที่ประชุม	รับทราบ

ระเบียบวาระที่ ๒	เรื่องรับรองรายงานการประชุมสภาเทศบาลตำบลบ้านนา สมัยสามัญ สมัยที่ 4  ประจำปี พ.ศ.๒๕๖๐ เมื่อวันจันทร์ที่ 2๕ ธันวาคม พ.ศ. ๒๕๖๐
ประธาน	ตามที่สภาเทศบาลตำบลบ้านนาได้ประชุมสภาเทศบาลตำบลบ้านนา สมัยสามัญ สมัยที่ 4ประจำปี พ.ศ.๒๕๖๐ เมื่อวันจันทร์ที่ 2๕ ธันวาคม พ.ศ. ๒๕๖๐ นั้น บัดนี้ ฝ่ายเลขานุการสภาฯได้จัดทำรายงานการประชุมแล้วเสร็จ และคณะกรรมการตรวจรายงานการประชุมสภาเทศบาลฯ	ได้ตรวจเรียบร้อยแล้ว จึงเสนอที่ประชุมเพื่อพิจารณารับรองรายงานการประชุมดังกล่าวครับ
	สมาชิกสภาฯ ท่านใดประสงค์จะแก้ไขหรือเปลี่ยนแปลงถ้อยคำในรายงานการประชุมขอเชิญครับ 
	ถ้าไม่มี กระผมจะขอมมติต่อที่ประชุมครับ
เลขานุการ	-ไม่มี-
ประธาน	สมาชิกสภาฯ ท่านใดมีมติรับรองรายงานการประชุมสภาเทศบาลตำบลบ้านนา สมัยสามัญ สมัยที่ 4ประจำปี พ.ศ.๒๕๖๐ เมื่อวันจันทร์ที่ 2๕ ธันวาคม พ.ศ. ๒๕๖๐
	 โปรดยกมือครับ
เลขานุการสภา	รับรอง		 ๑๐	เสียง
	ไม่รับรอง	  -	เสียง
	งดออกเสียง	 ๑	เสียง
มติที่ประชุม	ที่ประชุมมีมติรับรอง

								 
ระเบียบวาระที่ ๓	เรื่องที่เสนอใหม่
ประธาน	เรื่องการกำหนดสมัยประชุมสามัญประจำปี ๒๕๖๑ระยะเวลากำหนดวันเริ่มประชุมสมัยสามัญประจำปีสมัยแรกของปีถัดไปและมีกำหนดกี่วันซึ่งตามพระราชบัญญัติเทศบาล พ.ศ.๒๔๙๖ แก้ไขเพิ่มเติมถึง (ฉบับที่ ๑๓) พ.ศ.๒๕๕๒ มาตรา ๒๔  สรุปสาระสำคัญได้ว่า         “ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรก และวันเริ่มประชุมสมัยสามัญประจำปีให้สภาเทศบาลกำหนด โดยสมัยหนึ่งให้มีกำหนดไม่เกิน ๓๐ วัน แต่ถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัด” และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๑๑ สรุปสาระสำคัญได้ว่า “การกำหนดสามัญประจำปีระยะเวลาและวันเริ่มต้นประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี”
ดังนั้นเพื่อให้การปฏิบัติเป็นไปตามระเบียบและกฎหมายที่เกี่ยวข้อง จึงขอปรึกษาหารือดังนี้	ประเด็นที่ ๑  การกำหนดระยะเวลาวันเริ่มต้นประชุมสมัยประชุมสามัญประจำปี พ.ศ.๒๕๖๑ ของแต่ละสมัย 
ประเด็นที่ ๒  การกำหนดวันเริ่มสมัยประชุมสมัยสามัญประจำปี สมัยแรก                  ของปี พ.ศ.๒๕๖๒ และระยะเวลาของสมัยประชุมสามัญประจำปี สมัยแรก                ของปี พ.ศ. ๒๕๖๒
	
ขอเชิญสมาชิกสภาเทศบาลเสนอความเห็นในประเด็นที่ ๑ 
นายอุทิศ สุตะนุกะมัง  	กระผม ขอเสนอดังนี้	
	สมัยประชุมสามัญ สมัยที่ ๒ เริ่มต้นวันที่ ๑ มิถุนายน ๒๕๖๑ ถึงวันที่ ๓๐มิถุนายน ๒๕๖๑  โดยมีกำหนดสมัยประชุม ๓๐ วัน
	สมัยประชุมสามัญ สมัยที่ ๓ เริ่มต้นวันที่ ๑ สิงหาคม ๒๕๖๑ ถึงวันที่ ๓๐ สิงหาคม ๒๕๖๑    
	โดยมีกำหนดสมัยประชุม ๓๐ วัน
	สมัยประชุมสามัญ สมัยที่ ๔ เริ่มต้นวันที่ ๑ ธันวาคม ๒๕๖๑ถึงวันที่ ๓๐ ธันวาคม ๒๕๖๑    
	โดยมีกำหนดสมัยประชุม ๓๐ วัน
 ประธาน	ขอผู้รับรองครับ
 เลขานุการสภา	มีผู้รับรองถูกต้อง
	สมาชิกสภาเทศบาลท่านใดจะเสนอเป็นอย่างอื่นหรือไม่ 
	เมื่อไม่มี ถือว่าที่ประชุมเห็นชอบการกำหนดสมัยประชุมสมัยสามัญ ประจำปี พ.ศ.๒๕๖๑ และกำหนดวันประชุมแต่ละสมัย ตามที่นายอุทิศ สุตะนุกะมัง  เสนอ
มติที่ประชุม	มีมติเห็นชอบตามเสนอ 

ประธาน	ต่อไป ขอเชิญสมาชิกสภาเทศบาลเสนอความเห็นในประเด็นที่ ๒  การกำหนดระยะวันเริ่มสมัยประชุมสมัยสามัญประจำปี สมัยแรก ของปี พ.ศ.๒๕๖๒ และระยะเวลาของสมัยประชุมสามัญประจำปี สมัยแรก ของปี พ.ศ.๒๕๖๒	


	
   นายปลอด ทองคง  	กระผมขอเสนอดังนี้
สมัยสามัญ สมัยแรก ประจำปี พ.ศ.๒๕๖๒ เริ่มต้นวันที่ ๑ กุมภาพันธ์ ๒๕๖๒ ถึงวันที่ ๒ มีนาคม ๒๕๖๒ โดยมีกำหนดสมัยประชุม ๓๐ วัน  
ประธานสภาเทศบาล	ขอผู้รับรองครับ 
เลขานุการสภา	มีผู้รับรองถูกต้อง	
			สมาชิกสภาเทศบาลท่านใดจะเสนอเป็นอย่างอื่นหรือไม่ 
เมื่อไม่มีถือว่าที่ประชุมเห็นชอบให้กำหนดวันเริ่มประชุมสมัยสามัญ สมัยแรกประจำปี    พ.ศ. ๒๕๖๒ และกำหนดวันประชุมในสมัย ตามที่คุณนายปลอด ทองคง  เสนอ
มติที่ประชุม	มีมติเห็นชอบตามเสนอ

ประธาน	ญัตติขอความเห็นชอบในการใช้จ่ายเงินงบประมาณ (อุดหนุน) ประจำปีงบประมาณ พ.ศ.๒๕๖๑   ขอเชิญท่านนายกฯ ได้ชี้แจงถึงหลักการและเหตุผลของญัตติที่เสนอขอเชิญครับ
นายกเทศมนตรี		หลักการ เพื่อเสนอต่อสภาเทศบาลตำบลบ้านนาได้พิจารณาเห็นชอบในการใช้จ่ายเงินงบประมาณเพื่ออุดหนุนเทศบาลชุมพล อำเภอศรีนครินทร์ จังหวัดพัทลุง เทศบาลตำบลบ้านนา มีความประสงค์จะจ่ายเงินอุดหนุน จำนวน ๒๐,๐๐๐.-บาท เพื่ออุดหนุนเทศบาลชุมพล อำเภอศรีนครินทร์ จังหวัดพัทลุง เพื่อเป็นค่าใช้จ่ายตามโครงการขอรับการสนับสนุนงบประมาณศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่นอำเภอศรีนครินทร์ จังหวัดพัทลุง
เหตุผลพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึงฉบับที่ ๑๓ พ.ศ. ๒๕๕๒ มาตรา๖๘ ทวิ – การจ่ายเงินตามมาตรา ๖๗ (๘) เป็นไปด้วยความเรียบร้อย เทศบาลตำบลบ้านนาจึงขอความเห็นชอบต่อสภาเทศบาลตำบลบ้านนา ในการใช้งบประมาณ ดังกล่าว 
ประธาน		สมาชิกท่านใด จะอภิปรายขอเชิญครับ ไม่มีนะครับ สมาชิกท่านใดเห็นชอบในการใช้จ่ายเงินงบประมาณ (อุดหนุน) ประจำปีงบประมาณ พ.ศ.๒๕๖๑ให้กับเทศบาลชุมพลจำนวน ๒๐,๐๐๐.-บาทเพื่อเป็นค่าใช้จ่ายตามโครงการขอรับการสนับสนุนงบประมาณศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่นอำเภอศรีนครินทร์ จังหวัดพัทลุง   โปรดยกมือครับ
เลขานุการสภา		เห็นชอบ		๑๐	เสียง
ไม่เห็นชอบ	-	เสียง
งดออกเสียง	1	เสียง
มติที่ประชุม		มติที่ประชุมอนุมัติ
มติที่ประชุม		มติที่ประชุมเห็นชอบ
ประธาน		ญัตติขออนุมัติเปลี่ยนแปลงคำชี้แจงฯลฯขอเชิญท่านนายกฯ ได้ชี้แจงถึงหลักการและเหตุผลของญัตติที่เสนอ ขอเชิญครับ
นายคำน้อย หนูแสง		เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการทุกท่าน 
			ญัตติขออนุมัติเปลี่ยนแปลงคำชี้แจงงบประมาณรายจ่าย ประจำปีงบประมาณ ๒๕๖๑ 
หลักการเพื่อเสนอต่อสภาเทศบาลตำบลบ้านนาได้พิจารณาอนุมัติ ตามบันทึกข้อความ กองช่างเทศบาลตำบลบ้านนาที่ พท ๕๔๒๐๑/๐๐๖ ลงวันที่ ๒๓ มกราคม ๒๕๖๑ เรื่อง. ขอแก้ไขเปลี่ยนแปลงคำชี้แจงงบประมาณและโอนงบประมาณรายจ่ายประจำปี ๒๕๖๑  ตามเทศบัญญัติงบประมาณรายจ่ายประจำปีงบประมาณ 25๖๑ แผนงานเคหะชุมชน งานบริหารทั่วไปเกี่ยงกับเคหะชุมชน งบลงทุน หมวดค่าที่ดินและสิ่งก่อสร้าง ประเภทครุภัณฑ์สำนักงาน เพื่อจ่ายเป็นค่าจัดซื้อ โต๊ะทำงาน จำนวน ๒ ตัว ราคาตัวละ ๔,๕๐๐ บาท รวมเป็นเงิน ๙,๐๐๐ บาท
จึงขอเปลี่ยนแปลงรายละเอียด ดังนี้   
รายละเอียดเดิม
โต๊ะทำงาน จำนวน ๒ ตัว ราคาตัวละ ๔,๕๐๐ บาท รวมเป็นเงิน ๙,๐๐๐ บาท –โต๊ะทำงานไม้-ขนาดไม่น้อยกว่า ๐.๖๐ ม. ยาวไม่น้อยกว่า ๑.๘๐ ม.
รายละเอียดที่ขอเปลี่ยนแปลง
โต๊ะทำงาน จำนวน ๒ ตัว ราคาตัวละ ๔,๕๐๐ บาท รวมเป็นเงิน ๙,๐๐๐ บาท –โต๊ะทำงานไม้-ขนาดไม่น้อยกว่า ๐.๘๐ ม. ยาวไม่น้อยกว่า ๑.๕๐ ม.				               
เหตุผล โต๊ะขนาดดังกล่าวไม่มีในเขตจังหวัดพัทลุง หากจะดำเนินการจัดซื้อต่างพื้นที่จะต้องเสียค่าใช้จ่ายที่สูงขึ้นจากเดิม จึงมีความประสงค์แก้ไขรายละเอียดในการจัดหาพัสดุดังกล่าว ตามระเบียบกระทรวงมหาดไทยว่าด้วยวิธีการงบประมาณขององค์กรปกรองส่วนท้องถิ่น พ.ศ. ๒๕๔๑ ข้อ ๒๙ “การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์  ที่ดินและสิ่งก่อสร้างที่ทำให้ลักษณะปริมาณคุณภาพเปลี่ยนหรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น” 
ขอได้โปรดนำเสนอต่อที่ประชุมสภาเทศบาลตำบลบ้านนาเพื่อพิจารณาต่อไป
ประธาน		สมาชิกท่านใด จะอภิปรายขอเชิญครับ ไม่มีนะครับ สมาชิกท่านใดเห็นควรอนุมัติอนุมัติเปลี่ยนแปลงคำชี้แจงงบประมาณรายจ่าย ประจำปีงบประมาณ ๒๕๖๑ โปรดยกมือครับ
เลขานุการสภา		อนุมัติ		๑๐	เสียง
ไม่อนุมัติ		-	เสียง
งดออกเสียง	1	เสียง
มติที่ประชุม		มติที่ประชุมอนุมัติ
มติที่ประชุม		มติที่ประชุมอนุมัติ

ระเบียบวาระที่ ๔	เรื่องอื่นๆ 
ประธานฯ	สมาชิกสภาฯ ท่านใดจะนำเสนอเรื่องอื่นๆ ไหมครับขอเชิญ คุณปลอด ทองคงครับ 
นายปลอด ทองคง	ขอบคุณท่านนายกครับที่ได้แก้ปัญหาความเดือดร้อนของพี่น้องประชาชนในช่วงที่ผ่านมาหลังจากฝนหยุดตกมาหลายวันได้ดำเนินการเกือบจะหมดทุกสายทางพี่น้องประชาชนฝากขอบคุณมาด้วยครับ ขอบคุณครับ 


ประธานฯ	ขอบคุณคุณปลอด ทองคงที่แสดงความคิดเห็นครับ ขอเชิญ คุณอุทิศ สุตะนุกะมัง ครับ

นายอุทิศ สุตะนุกะมัง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
วันนี้ผมร้องขอความเป็นธรรมให้กับพี่น้องประชาชนในพื้นที่เขตที่ ๒ โดยเฉพาะพื้นที่หมู่ที่๔และหมู่ที่๑๐ การแก้ไขเร่งด่วนยังไม่ได้รับการแก้ไขเรื่องถนนหนทางที่ได้รับผลกระทบจากฝนตกน้ำท่วม กระผมอยากให้ทุกท่านได้ลงไปสำรวจด้วยกันรับรู้ปัญหาเหมือนกัน  ปัญหาความเดือดร้อนของพี่น้องประชาชนการต้องได้รับความช่วยเหลือต้องเป็นเรื่องเร่งด่วน ช้าอยู่ไม่ได้ หากไม่มีงบประมาณ ก็น่าจะจ่ายขาดเงินสะสมได้ หากงบประมาณ สามสี่พันก็จ่ายให้ได้แต่นี่เกินความสามารถของกระผม ขอฝากผู้บริหารพิจารณาด้วยนะครับขอบคุณครับ
ประธาน			ขอบคุณ คุณอุทิศ สุตะนุกะมัง ขอเชิญคุณคุณปรีชา นิ่มดำ ครับ
นายปรีชา นิ่มดำ		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
เรื่องกระจกโค้งหลายที่ตอนนี้เริ่มสึกหรอเป็นวัสดุที่ไม่ใช่แก้วดูแล้วน่าจะเป็นพลาสติกก็เลยเสื่อมเร็วขอให้ผู้รับผิดชอบช่วยดูและก็เปลี่ยนกระจกโค้งครับ
น่าจะกั้นหน้าาป้อมบ้านนาเพื่อลดอุบัติเหตุ วันก่อนก็มีเสียชีวิตจากอุบัติเหตุตรงนั้น จะใช้แบบเลื่อนได้เหมือนที่ศาลาทวดก็ได้ เวลาต้องการใช้งานของเจ้าหน้าที่ตำรวจก็สามารถเลื่อนได้ช่วยประสานงานผู้ที่เกี่ยวข้องขอบคุณครับ
ประธาน			ขอบคุณ คุณปรีชา นิ่มดำ ขอเชิญ คุณคม วิรัตน์ ครับ
นายคม วิรัตน์		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
กระผมได้โทรหารองสุทิน ท่านรองได้มอบหมายให้ที่ปรึกษา สุนทรไปดูแล้วที่ในซอยเลยป่าไม้ตอนที่น้ำกัดเซาะถนนเป็นวงกว้างชาวบ้านต้องนำไม้เป็นสะพานเป็นการชั่วคราว กระผมจะนำเสนอหลายวันแล้ว เมื่อก่อนน้ำยังไม่แห้งตอนนี้น้ำแห้งแล้วอยากให้ผู้บริหารเข้าไปดำเนินการซ่อมแซมด้วยครับเพราะตอนนี้ไม้ก็จะผุแล้ว ขอบคุณครับ
ประธาน 		เชิญนายกฯได้ชี้แจงครับ
นายกเทศมนตรี	-เรื่องถนนได้ดำเนินการไปทั่วแล้วที่ ๒ เขต ในเขตที่ ๒ ที่ยังไม่ได้ดำเนินการคือ ถนนไทรทองหมู่ที่ ๔ ก็ได้คุยกับผู้ใหญ่ทั้ง๒ หมู่บ้านแล้วตกลงกันว่าจะขอให้ทางอำเภอดำเนินการในส่วนนี้เพื่อไม่เป็นการซ้ำซ้อนกันประชุมหัวหน้าส่วนราชการที่อำเภอศรีนครินทร์ที่จะถึงนี้ จะสอบถามเรื่องนี้ หากงบประมาณทางอำเภอไม่มี เทศบาลก็ต้องดำเนินการเอง ขอฝากว่าต้องการดำเนินการให้เร็วที่สุดไม่ได้ทิ้งพื้นที่หมู่ไหนอยากให้พี่น้องประชาชนได้รับบริการเต็มที่อยู่แล้ว
	-ส่วนที่จะทำแผงกั้นเปิดปิดได้หน้าป้อมบ้านนาจะเสนอทางอำเภอเพราะทางเทศบาลไม่สามารถไปดำเนินการเองได้
	-ส่วนกระจกโค้งตอนนี้ก็ได้ดำเนินการเพิ่มอีกประมาณ ๑๐ จุด ส่วนที่ชำรุดนั้นจะให้กองช่างสำรวจซ่อมแซม ครับ 
-ที่สำคัญในช่วงเกิดอุทกภัยที่ผ่านมาทำความเสียหายกับถนนที่เป็นริมถนนที่ชันมีดินสไลด์ลำคลองหลายจุดหาทำการซ่อมแซมต้องใช้งบประมาณที่สูงตอนนี้หาทางแก้ไขกันอยู่ ในส่วนนี้การแก้ไขปัญหาในกรณีผลกระทบจากน้ำท่วมที่ผ่านมาเราก็ได้ดำเนินการเร็วกว่าหลายแห่งแต่มีอุปสรรคอยู่ก็ต้องแก้กันไป
-การดำเนินโครงการที่ผ่านมาอาจช้านิดหนึ่ง เพราะเราก็ได้งบประมาณนอกมาด้วยการประกาศ การทำสัญญา ตอนนี้ต้องเข้าระบบใหม่ เข้าโปรแกรมใหม่ซึ่งก็ยังดำเนินการกันอยู่
-การท่องเทียว การเกษตร ก็พยามดำเนินการให้เป็นรูปธรรมกับตำบลบ้านนาได้ตอนนี้ทุกฝ่ายก็ร่วมกันผลัดดันกัน ก็ขอบคุณที่สมาชิกได้ท้วงติง ผู้บริหารจะพยามทุกอย่างเพื่อตอบสนองให้สมบูรณ์ และรวดเร็ว ขอบคุณครับ
ประธาน 		ขอบคุณท่านนายกเทศมนตรีที่ทำงานอย่างจริงจังครับ ขอเชิญคุณสุนันทา แก้วเพ็งครับ
นางสุนันทา  แก้วเพ็ง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
ก่อนอื่นขอบคุณผู้บริหารที่ได้แก้ไขปัญหาไปมากแล้ว แต่มีปัญหาเรื่องน้ำอยู่กลุ่มบ้านวังตกอยู่ประมาณ ๑๐ กว่าครัว การแก้ปัญหาเรื่องน้ำเมื่อปี ๒๕๖๐ ดิฉันเข้าไปบ้านวังตกหมู่ที่ ๖ ได้ขอที่เพื่อเจาะบ่อบาดาลไว้ ตอนนี้ก็มีเจ้าของที่ถามว่าจะมีงบประมาณเจาะบ่อหรือไม่ เพราะตอนนี้ได้ใช้น้ำตามโครงการพระราชดำริอยู่ แต่ก็มีปัญหามีใบไม้ทับถมทำให้น้ำมีกลิ่น แต่เมื่อน้ำตกตะกอนก็ไม่มีกลิ่น ที่แล้วมาช่วงหน้าแล้งก็ได้รถเทศบาลจัดส่งน้ำให้ปัญหาคือที่สำรองน้ำมีปริมาณน้อย ก็ขอฝากผู้บริหารช่วยแก้ปัญหาอีกนิดเดียวค่ะ ขอบคุณคะ 
ประธาน 		ขอบคุณสุนันทา  แก้วเพ็งครับ ขอเชิญคุณจรัญ หอยมณีครับ
นายจรัญ หอยมณี	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
ขอบคุณผู้บริหารที่ไม่นิ่งนอนใจในการแก้ปัญหาทุกเรื่องได้อย่างรวดเร็วทำให้ผู้ใช้เส้นทางไม่ลำบาก แต่ก็มีบางที่ที่เป็นดินเหนียวก็เป็นอุปสรรค เรื่องการแก้ปัญหาเปิดทางน้ำในหมู่ที่ ๖ หลังบ้าน นายสุเทพ วงศ์รักษา ก็ได้ผลเป็นน่าพอใจ แต่ก็ยังมีปัญหาตอนน้ำท่วมน้ำจะเอ่อล้นกันคลองขึ้นมา อยากให้เข้าไปสำรวจจะแก้ปัญหาในส่วนนี้ได้อย่างไรหากแก้ได้น้ำจะไม่เข้ามาท่วมบ้านราษฎร และถนนก็ไม่ชำรุดเสียหาย
ในส่วนของไฟส่องสว่างหน้าสหกรณ์ในวัง เขาขอมาหากเป็นไปได้ต้องการติดตั้งสัก ๑จุดครับเพื่อความสะดวกในการดำเนินการของสหกรณ์ เรื่องถนนหน้าสหกรณ์ในวังถนนเป็นทางน้ำกัดเซาะเป็นหลุมเป็นบ่ออยู่ตลอดอยากให้ผู้เกี่ยวข้องไปสำรวจด้วยครับขอบคุณครับ
ประธาน 		ขอบคุณจรัญ หอยมณีครับ ขอเชิญคุณประจวบวิสุทธ์ครับ
			
นายประจวบวิสุทธ์ จันทร์ตรีเรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
ที่ผ่านมาในการแก้ปัญหาของผู้บริหารจากกรณีน้ำท่วมในความรู้สึกส่วนตัวเป็นการแก้ปัญหาเฉพาะหน้าได้ในระดับหนึ่ง สามารถที่จะให้พี่น้องประชาชนได้รับความสะดวก   ในระดับหนึ่ง มีที่ปรึกษานายกเข้าไปดูแล ซึ่งส่วนใหญ่ได้ใช้วัสดุในพื้นที่เป็นวัสดุที่มีคุณสมบัติพิเศษทนทานต่อการกัดเซาะได้มาก อยู่ได้นานถึง 2-3ปี ก็ประหยัดงบประมาณไปได้มาก ช่วงนี้น่าจะเข้าไปดำเนินการปรับแต่งผิวจราจรเพิ่มเติม ขอบคุณท่านนายกนะครับที่ให้ความสำคัญมีอะไรก็ประสานนะครับจะช่วยดูแลจัดหาวัสดุจะได้ประหยัดค่าใช้จ่ายไปได้มากขอบคุณครับ 
ประธาน 		ขอบคุณ คุณประจวบวิสุทธ์ จันทร์ตรีครับ ขอเชิญคุณกิตติกรครับ
นายกิตติกร  นวลจันทร์	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
-กระผมและพี่น้องประชาชนขอบคุณผู้บริหารที่ได้ประสานงบของทางหลวงชนบทงบประมาณ ๑๙ ล้านบาท ดำเนินการเรื่องถนนลาดยางและคูระบายน้ำ ตอนนี้ก็ได้ดำเนินการไปบางส่วนแล้ว
-เรื่องถนนที่กันงบประมาณไว้ สมาชิกก็ตอบชาวบ้านลำบาก กำลังจะดำเนินการ ผ่านไปก็หลายเดือนแล้ว ก็เข้าใจครับที่ท่านนากได้ตอบไปแล้ว เกี่ยวกับการประกาศ และงบประมาณนอกที่ได้มาสำคัญครับถ้าผู้บริหารไม่มีความสามารถงบประมาณก็ไม่ลงในตำบลมากขนาดนี้ แต่ความเร่งด่วนของตำบลบ้านนาก็มีความสำคัญ หากไม่กี่วัน ที่งบประมาณผ่านไปแล้วผมจะไม่พูดครับ แต่นี่เวลาล่วงเลยไป เห็นว่าล้าช้าเกินไปจำเป็นต้องสอบถามครับ


-เรื่องความล่าช้าของโครงการที่ผ่านสภาไปแล้ว โดยเฉพาะงบประมาณที่จ่ายขาดเงินสะสม
เป็นการการดำเนินการต้องเร่งด่วน เช่นโครงการก่อสร้างประปาหอถังหมู่ที่๑๑ขอฝากด้วยนะครับ ขอบคุณครับ
ประธาน 		ขอบคุณ คุณคุณกิตติกรครับ ขอเชิญคุณปลอด ทองคงครับ
นายปลอด ทองคง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
ขอตอบแทนท่านนายกเกี่ยวกับเรื่องที่ คุณจรัญ หอยมณี ได้เสนอเรื่องถนนหน้าสหกรณ์ในวังว่าถนนเป็นทางน้ำกัดเซาะเป็นหลุมเป็นบ่ออยู่ตลอดที่เกิดขึ้นเพราะการที่ได้ดำเนินการเกี่ยวกับประปาหอถังครับเพราะเจ้าของที่ไม่ให้ฝังท่อประปาในที่ดินเลยต้องนำไปลงในคูระบายน้ำแล้วก็ไปถมท่อทับคูระบายน้ำทำให้ช่วงฝนตกน้ำล้นไหลบนผิวถนนตลอดเวลาทำให้เกิดการกัดเซาะอยู่ตลอดครับ การแก้ปัญหาต้องขุดคูใส่ท่อหน้าบ้านคุณฉลองตรงนั้นปัญหาไปพูดเจ้าของที่ไม่ยอมทำระบบประปาให้แต่ที่วางท่อไม่ให้ เราตั้งใจทำให้ชาวบ้านแต่เขาไม่เข้าใจในช่วงนั้นกระผมโดนทุกวันเลยความเห็นแก่ตัวแก้กันยาก ขอบคุณครับ
ประธาน			เชิญนายกฯได้ชี้แจงครับ
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
ขอบคุณสมาชิกที่ได้เสนอแนะไม่ว่าจะเป็นเรื่องไฟฟ้า ประปา ถนน ปัญหาย่อมมีทุกที่แต่ก็เป็นเรื่องไม่หนัก ทุกครั้งในการเข้าไปดำเนินการก็ได้พบปัญหากันทุกที่ เมื่อเกิดขึ้นแล้วก็ต้องแก้ ตอนนี้ได้ทำหนังสือถึง สำนักงานสปก.เกี่ยวกับการดำเนินการก่อสร้างประปาหมู่ที่ ๖  แต่ยังไม่ตอบกลับมาก็นำไปบอกกล่าวพี่น้องด้วยว่าเทศบาลกำลังดำเนินการอยู่ สำหรับโครงการที่กำลังดำเนินการอยู่ประมาณ ๑๐ โครงการ ก็คงจะใช้เวลาคงไม่นานครับ บางเรื่องก็ต้องใช้เวลา ในวันเสาร์ อาทิตย์เจ้าหน้าที่ที่เกี่ยวข้องกับโครงการที่จะประกาศก็ได้มาทำงานอยู่ สำหรับโครงการที่ได้มาของทางหลวงก็ถือว่าโชคดีที่ได้มา ทั้งไฟฟ้า ถนนลาดยาง คูน้ำของหมู่ที่ ๗ จากการประสานมาของคณะผู้บริหาร ไม่ว่าจะเป็นรองศรัญญู ที่ได้โทรประสานกันตลอด หากสมาชิกท่านใดที่สามารถประสานเรื่องงบประมาณจากหน่วยงานอื่นๆได้ก็อยากให้ช่วยประสานกันครับขอบคุณครับ
ประธาน			เชิญที่ปรึกษานายกได้แสดงความคิดเห็นครับ
ที่ปรึกษานายกฯ		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
ต้องขอชมการทำงานของสมาชิกครับจากการอภิปราย จากการตั้งใจทำหน้าที่ในส่วนข้างนอกที่ลงพื้นที่แก้ไขปัญหาให้กับชาวบ้านที่ผ่านมาทั้ง ๒ เขต แต่การคาดหวังให้เสร็จนั้นบางครั้งก็มีอุปสรรคจากผู้รับริการในการซ่อมแซมถนน บางครั้งเขาก็ติดงานอื่นๆไม่ทันต่อการต้องการของผู้บริหารและสมาชิก เลยบางครั้งอาจทำให้ล้าช้าไป แต่ทุกคนผมเชื่อว่ามีความตั้งใจครับขอบคุณครับ
ประธาน			ขอบคุณท่านที่ปรึกษาที่ได้แสดงความคิดเห็นครับขอเชิญ คุณสุทิน สุขแสง ครับ
นายสุทิน สุขแสง		เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ       					เทศบาลตำบลบ้านนาครับ 
ต้องขอขอบคุณสมาชิกที่ได้นำเสนอปัญหาของในเขตพื้นที่ เขตที่ ๒ ครับ ก็เป็นการติเพื่อก่อ ต้องขอบคุณ กระผมอยู่คณะผู้บริหารที่อยู่ในพื้นที่ด้วยก็รู้ว่ามีปัญหามีอยู่ ตามที่สมาชิกพูดว่าการพัฒนาในเขตที่๒น้อยกว่าเขตที่ ๑ ตรงนี้ผมไม่รู้จะว่าอย่างไร แต่ขอบอกว่าบางครั้งสภาพพื้นที่ไม่เหมือนกัน ผมพูดเป็นกลางนะครับว่าที่ผ่านมาเหตุอุทกภัยในเขตที่ ๑ เสียหายมากกว่าในเขตที่ ๒ การแก้ปัญหาก็แก้ไปตามที่ที่เสียหายมากไปหาน้อย ส่วนถนนที่สมาชิอภิปรายผมก็ได้เข้าดูแล้ว ก็ได้ประสานผู้ให้บริการแต่ท่านยกบอกว่าขอดูงบประมาณจากอำเภอศรีนรินทร์ก่อน ก็มอบให้รองศรัญญูดำเนินการประสานทางอำเภอศรีนครินทร์ก่อนเพื่อจะได้ไม่ซ้ำซ้อน หากไม่มีงบประมาณก็จะเข้าไปดำเนินการครับขอให้สมาชิกได้เข้าใจ และสบายใจขึ้นครับ สมาชิกเป็นกระจกสะท้อนให้กับผู้บริหาร เป็นเรื่องที่ดีครับ ขอบคุณครับ 
ประธาน 		ขอบคุณ คุณท่านรองสุทินครับ ขอเชิญท่นรองศรัญูครับ
นายศรัญญู ชูเกลี้ยง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
ในปีการศึกษา ๒๕๖๑ ศูนย์พัฒนาเด็กเล็กได้เปิดรับสมัครเด็กที่เกิดในปีพ.ศ.๒๕๕๘-๒๕๕๙ ในช่วงเดือนมีนาคมนี้ ก็อยากให้สมาชิกได้ประชาสัมพันธ์ให้ลูกหลานในตำบลบ้านนาได้อยู่ในพื้นที่ เพราะศูนย์พัฒนาเด็กเล็กทั้ง ๓ ศูนย์ก็พร้อมมากไม่น้อยกว่าที่อื่น
ช่วงนี้กองคลังได้ดำเนินการจัดเก็บภาษี ช่วงเดือน มกราคม ถึง เมษายน ตั้งเป้าไว้จัดเก็บให้ได้ ๑๐๐ เปอร์เซ็นต์ อยากให้ช่วยประชาสัมพันธ์ให้ได้รับทราบทั่วกัน
ขอเพิ่มเติมจากท่านนายกเรื่องงบประมาณของทางหลวงชนบทที่จะดำเนินการนั้นก็เป็นที่แน่นอนสัญญาจะหมดเดือนพฤศจิกายนนี้ 
แหล่งท่องเที่ยวเขาพับผ้าก็มีเกิดภัยธรรมชาติต้นไม้ล้มทับหลังคาร้านค้าก็แก้ปัญหาไปตามลำดับ ในส่วนของห้องน้ำที่น้ำรั่วน้ำซึมตอนนี้ได้แก้ไขสมบูรณ์แบบแล้ว น้ำประปาเทศบาลดำเนินการส่งน้ำอยู่ก็สิ้นเปลืองงบประมาณพอสมควรเหมือนกัน ขณะนี้ก็ได้ขึ้นสำรวจแหล่งน้ำประประภูเขาอยู่ ก็น่าจะดำเนินการได้อยู่ไปประมาณ ๑กิโลเมตรจะได้มีน้ำที่สมบูรณ์แบบ ไว้รองรับนักท่องเที่ยว ช่วงวันเสาร์-อาทิตย์มากันมากมายครับ เรื่องไฟฟ้าก็ได้ดำเนินการเชื่อมต่อเป็นที่เรียบร้อย ติดตั้งแบบแยกเป็นแต่ละร้านทั้งหมด ๑๘ ตัว เพื่อสะดวกในการเก็บค่าไฟฟ้านำส่งให้ทางเทศบาล และจะมี CCTV ติดตั้งที่บริเวณศาลาทวดจำนวน ๓ ตัว สามารถมองจากที่ตัวแม่อยู่ที่ป้องกันจังหวัด ศาลากลางได้ ป้องกันเรื่องความปลอดภัยของชีวิตและทรัพย์สินได้ ขอดีของเขาพับผ้านั้นคือ สามารถเข้าถึงของนักนักท่องเที่ยวได้ง่าย ในเรื่องการจัดการขยะนั้นตอนนี้ถือว่าดีครับเนื่องจากคณะกรรมการได้ดำเนินการจัดทำ ๕ ส.ด้วยครับ ก็การพัฒนาก็ต้องดำเนินการอย่างต่อเนื่องตามกำลังที่มีอยู่ขอบคุณครับ

          	           (นายกิตติกร  นวลจันทร์)	 


 คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว จึงลงลายมือชื่อไว้เป็นหลักฐาน

ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม

         สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่ 30 เมษายน  ๒๕๖๑
  จึงลงลายมือชื่อไว้เป็นหลักฐาน	
						(ลงชื่อ ผจำรูญ   ผอมดำอมดำ
					                 (นายจำรูญ   ผอมดำ)
				                   ประธานสภาเทศบาลตำบลบ้านนา

